Hvalpen har man mulighed for at præge tidligt i dennes liv, således at man kender dens forhistorie. Det betyder dog også, at man siger ja til det til tider hårde, men sjove ansvar i at lære hvalpen basisfærdighederne ved at bo sammen med en ny familie.
Ved et køb af den voksne hund skal man være opmærksom på, at der er en periode, man måske i ringe grad kender til, hvilket allerede har betydning for hundens personlighed. Dog kan man også anskaffe sig en hund, der er ovre hvalpestadiet og som derfor har sine basisfærdigheder i orden. Specielt køb af en voksen hund, fra anerkendte internater, kan være en god ide. På internaterne har de stor erfaring i træning, og i at finde den rette hund til de rette ejere.